User:Rangadeepu95/sandbox

<!-'''ಡಾ. ಹಾ. ತಿ. ಕೃಷ್ಣೇಗೌಡ'-

ನಾಡಿನ ಸಾರಸ್ವತ ಲೋಕದಲ್ಲಿ ಚಿರಪರಿಚಿತರು, ವಿದ್ವಜ್ಜನ ಮಾನ್ಯರು ಆಗಿರುವ ''ಡಾ.ಹಾ.ತಿ. ಕೃಷ್ಣಗೌಡ'' ಅವರು ಅಪ್ರತಿಮ ಪ್ರತಿಭಾ ಸಂಪನ್ನರಾಗಿದ್ದು ಸಾಹಿತ್ಯ, ವಿಮರ್ಶೆ , ಅನುವಾದ , ಜಾನಪದ , ಈಜಿಪ್ಟಾಲಜಿ , ರಂಗಭೂಮಿ , ವಿಶ್ವಕೋಶ ಈ ಕ್ಷೇತ್ರಗಳಲ್ಲೆಲ್ಲಾ ಇವರ ಸಾಧನೆ ಸಿದ್ಧಿಗಳು ಅಭೂತಪೂರ್ವವಾದುದು. ಡಾ.ಹಾ.ತಿ, ಕೃಷ್ಣಗೌಡರು ಮೂಲತಃ ಹಾಸನ ಜಿಲ್ಲೆಯ ಮಲ್ಲಪ್ಪನಹಳ್ಳಿಯವರು. ಶ್ರೀ ತಿಮ್ಮರಾಯಿಗೌಡ ಮತ್ತು ಶ್ರೀಮತಿ ತಿಮ್ಮಮ್ಮ ಇವರ ತಂದೆ ತಾಯಿ. ಪ್ರಾಥಮಿಕ ಶಿಕ್ಷಣವನ್ನು ಹಾಸನದ ಚೌಡಯ್ಯನ ಕಾಂಪೌಂಡಿನಲ್ಲಿ, ಪ್ರೌಢಶಿಕ್ಷಣವನ್ನು ಆಲೂರು , ಅರಕಲಗೂಡು , ಕೊಣನೂರಿನಲ್ಲಿ ಪೂರೈಸಿದರು. ಹಾಸನದಲ್ಲಿ ಬಿ.ಎ. ಪದವಿ ಹಾಗೂ ಮೈಸೂರು ವಿಶ್ವವಿದ್ಯಾನಿಲಯದಿಂದ ಪ್ರಥಮ ದರ್ಜೆಯಲ್ಲಿ ಕನ್ನಡ ಎಂ.ಎ. ಪದವಿಯನ್ನೂ ( 1971-73 ), ಭಾರತೀಯ ಸಾಹಿತ್ಯದಲ್ಲಿ ಸ್ನಾತಕೋತ್ತರ ಡಿಪ್ಲೊಮಾ ಶಿಕ್ಷಣವನ್ನೂ ಪಡೆದರು ( 1978 ) , ನಾಡಿನ ಖ್ಯಾತ ಸಾಹಿತಿಗಳು , ವಿದ್ವಾಂಸರು ಆದ ಡಾ.ಹಾ.ಮಾ. ನಾಯಕರ ಮಾರ್ಗದರ್ಶನದಲ್ಲಿ “ ಕೆರೋಡಿ ಸುಬ್ಬರಾಯರು : ಜೀವನ ಮತ್ತು ಕೃತಿಗಳು ” ವಿಷಯ ಕುರಿತು ಸಂಶೋಧನೆ ಕೈಗೊಂಡು, ಮೈಸೂರು ವಿಶ್ವವಿದ್ಯಾನಿಲಯದಿಂದ ಪಿಎಚ್.ಡಿ. ಪದವಿ ಪಡೆದರು ( 1988 ), ಮದ್ದೂರಿನ ಅರ್ಜುನಪುರಿ ಕಲೆ ಮತ್ತು ವಿಜ್ಞಾನ ಕಾಲೇಜು ( ಈಗ ಎಚ್.ಕೆ. ವೀರಣ್ಣಗೌಡ ಪ್ರಥಮ ದರ್ಜೆ ಕಾಲೇಜು ) ಇಲ್ಲಿ 1973-1974 ರವರೆಗೆ ಕನ್ನಡ ಅಧ್ಯಾಪಕರಾಗಿ ಕಾರ್ಯನಿರ್ವಹಿಸಿದರು. ಅನಂತರ ಮೈಸೂರು ವಿಶ್ವವಿದ್ಯಾನಿಲಯದ ಪ್ರತಿಷ್ಠಿತ ಯೋಜನೆಯಾದ ಕುವೆಂಪು ಕನ್ನಡ ಅಧ್ಯಯನ ಸಂಸ್ಥೆಯ ಕನ್ನಡ ವಿಶ್ವಕೋಶ ವಿಭಾಗದಲ್ಲಿ ಸಹಾಯಕ ಸಂಪಾದಕರಾಗಿ, ಸಹಸಂಪಾದಕರಾಗಿ , ಸಂಯೋಜಕ ಸಂಪಾದಕರಾಗಿ , ಕಾರ್ಯನಿರ್ವಾಹಕ ಸಂಪಾದಕರಾಗಿ ಕಾರ್ಯನಿರ್ವಹಿಸಿ 2014 ರಲ್ಲಿ ನಿವೃತ್ತಿಯನ್ನು ಹೊಂದಿದರು. ಪ್ರಸ್ತುತ ಅದೇ ವಿಭಾಗದಲ್ಲಿ ಗೌರವ ಸಂಪಾದಕರಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. ಅಧ್ಯಾಪನ, ಸಂಪಾದಕ ವೃತ್ತಿಯ ಜೊತೆಜೊತೆಗೆ ತುಷಾ.ತಿ ಕೃಷ್ಣಗೌಡರ ಸಾಹಿತ್ಯ , ಸಂಶೋಧನೆ , ಶೈಕ್ಷಣಿಕ ಕ್ಷೇತ್ರದ ಸಾಧನೆ ದೊಡ್ಡದು. ಇವರ ಮಾರ್ಗದರ್ಶನದಲ್ಲಿ ಏಳು ಜನ ಸಂಶೋಚನ ವಿದ್ಯಾರ್ಥಿಗಳು ಪಿಎಚ್.ಡಿ ಪದವಿ ಪಡೆದಿದ್ದಾರೆ. ಕನ್ನಡ ಸಾಹಿತ್ಯ ಕ್ಷೇತ್ರಕ್ಕೆ ಕೆಲವು ಅಪರೂಪದ ಕೃತಿಗಳನ್ನು ಕೊಡುಗೆಯಾಗಿ ನೀಡಿದ್ದಾರೆ. ಕಚೇಳು ದಾಳಿಗೋಪಾಲಕೃಷ್ಣರಾಯರು -ಬದುಕು ಬರೆಹ, ಕೆರೋಡಿ ಸುಬ್ಬರಾಯರು : ಜೀವನ ಮತ್ತು ಕೃತಿಗಳು ( 1989 ) , ಗಜಮೋಹಿನಿ ( ತಂಬೂರಿಯವರ ಕಾವ್ಯ , ಎಸ್.ಜಿ.ನರಸಿಂಹಾಚಾರ್ಯರು , ಟೋಕಿಯೊ ಸ್ಟೋರಿ , ಇಕಿರು ( ಟು ಲಿವ್ ) , ಪಚ್ಚೆಕಂಬದ ಚೆಲುವೆ , ದೈತ್ಯ ಪಕ್ಷಿಗಳು , ರಂಗಸೆಟ್ಟ ಏದುರೆ ಏರಿದ - ಮುಂತಾದವು ಪ್ರಮುಖವಾದವು . ಇವುಗಳೊಂದಿಗೆ ಇವರ ಹಲವಾರು ಸಂಶೋಧನ ಲೇಖನಗಳು ಪ್ರಕಟಗೊಂಡಿವೆ . ಮೈಸೂರು ವಿಶ್ವವಿದ್ಯಾನಿಲಯಕ್ಕೆ ಕಳಶಪ್ರಾಯವಾಗಿರುವ ಕನ್ನಡ ವಿಶ್ವಕೋಶ ಯೋಜನೆಗೆ ಡಾ.ಹಾ.ತಿ.ಕೃಷ್ಣಗೌಡರ ಕೊಡುಗೆ ಅಪಾರವಾದುದು . ಕನ್ನಡ ವಿಶ್ವಕೋಶದಿಂದ ಒಂದು ದೊಡ್ಡ ಬೌದ್ಧಿಕ ಪರಂಪರೆಯೇ ಸೃಷ್ಟಿಯಾಯಿತು . ಈ ಪರಂಪರೆಯಲ್ಲಿ ಬಂದ ಡಾ.ಹಾ.ತಿ.ಕೃಷ್ಣಗೌಡ ಅವರದ್ದು ಕನ್ನಡ ವಿಶ್ವಕೋಶ ಯೋಜನೆಯಲ್ಲಿ ಸು . 40 ವರ್ಷಗಳ ದೀರ್ಘಾನುಭವ . ವಿಶ್ವಕೋಶತಜ್ಞರಾದ ( ಎನ್‌ಸೈಕ್ಲೋಪೀಡಿಸ್ಟ್ ) ಇವರ ಕಾಲಾವಧಿಯಲ್ಲಿ ಕನ್ನಡ ವಿಶ್ವಕೋಶ ಮತ್ತು ವಿಷಯ ವಿಶ್ವಕೋಶ ಯೋಜನೆಯಲ್ಲಿ ಸು . 20 ಸಂಪುಟಗಳು ಪ್ರಕಟವಾಗಿವೆ . ಇವರ ಸಂಪಾದಕತ್ವ ಮತ್ತು ಆಡಳಿತದಲ್ಲಿ ಕನ್ನಡ ವಿಶ್ವಕೋಶ ಯೋಜನೆಯ 7 ರಿಂದ 14 ಸಂಪುಟಗಳು , ಪರಿಷ್ಕೃತ ಮತ್ತು ಪುನರ್ ಮುದ್ರಣ ಯೋಜನೆಯಲ್ಲಿ ಮೊದಲ 7 ಸಂಪುಟಗಳು , ಕನ್ನಡ ವಿಷಯ ವಿಶ್ವಕೋಶ ಯೋಜನೆಯಲ್ಲಿ ಕರ್ನಾಟಕ ಸಂಪುಟ ( 1 ) , ಕರ್ನಾಟಕ ಪರಿಷ್ಕೃತ ಸಂಪುಟಗಳು ( 2 ) , ಭೂಗೋಳ ವಿಜ್ಞಾನ ( 1 ) ಇತಿಹಾಸ ಮತ್ತು ಪುರಾತತ್ವ ಸಂಪುಟ ( 1 ) ಪ್ರಕಟಗೊಂಡಿವೆ. ಕನ್ನಡ ವಿಶ್ವಕೋಶ ಕೆಲಸವನ್ನು ನ್ಯಾಕ್ ಸಮಿತಿಯು “ ಇದೊಂದು ಮಹೋನ್ನತ ಕೆಲಸ ( Monumental Work ) ” ಎಂದು ಪ್ರಶಂಸಿಸಿದೆ. ಕನ್ನಡ ವಿಶ್ವಕೋಶ ವಿಭಾಗದ ಉನ್ನತಿಗೆ ಸಮರ್ಪಣಾಭಾವದಿಂದ ದುಡಿದು ತಮ್ಮ ಅಪಾರ ಶ್ರಮ, ಕನ್ನಡ ಬಗೆಗಿನ ಪ್ರೀತಿ , ಅಭಿಮಾನ ಮತ್ತು ಕನ್ನಡ ವಿಶ್ವಕೋಶ ಕೆಲಸದಲ್ಲಿನ ಬದ್ಧತೆಯಿಂದಾಗಿ ಮುಂದಿನ ಪೀಳಿಗೆಗೆ ಉತ್ತಮ ಮಾದರಿಯಾಗಿರುವುದು ಸ್ತುತ್ಯಾರ್ಹ ಸಂಗತಿಯಾಗಿದೆ. ಇಂತಹ ಮಾದರಿ ವ್ಯಕ್ತಿತ್ವದ ಡಾ.ಹಾ.ತಿ.ಕೃಷ್ಣಗೌಡರು ತಮ್ಮ ವೃತ್ತಿಬದುಕಿನಿಂದ ನಿವೃತ್ತರಾಗಿಯೂ ಇಳಿ ವಯಸ್ಸಿನಲ್ಲೂ ದಣಿವರಿಯದೆ ವಿಭಾಗದ ಮೇಲಿನ ಪ್ರೀತಿಯಿಂದ ಇಂದಿಗೂ ಕಾರ್ಯನಿರ್ವಹಿಸುತ್ತಿದ್ದಾರೆ.